Oh, täna sain lõpuks ometi Tallinnast ajakirja Käsitöö talvenumbri! Kui kaunis number jälle.    Olin juba küll ajakirja kaasautorite Anna,  Inga Ilukuduja ja  Ruthi blogides näinud nende kauneid kudumeid, kuid pole ju midagi mõnusamat, kui oma vastsaadud ajakirja ja tassi kohviga tugitooli vajuda.  Kui imeilusad modellid! Palju huvitavat lugemist. Ootasin jälle Juulika Roosi ja Liis Luhamaa Villast lõngani artiklisarja lugu. Hinge läks lugu puuetega noorte loometegevusest. Hiiu kuubede lood olid äärmiselt põnevad ja fotod nende juures nii lahedad! Portreelugu Ellen Hansenist.  Imetlesin ikka ja jälle kauneid fotosid. Ma pole suurem õmbleja, kuid igal juhul suur suure naise kleidiseeria fänn!!!! No see kleit oli ikka eri lahe. Tõsiselt. Tahaksin endale ka sellist,  kui paganama vanus seda välja võimaldaks kanda.  Ja mulle väga meeldib, et autorid ise oma loomingut esitlevad.  Anu Kaelussoo loomingust tehtud fotoseeriad on ka nii nauditavad.  Oh, ma ei saa ju siis tervet ajakirja leht-lehelt refereerida .... kuigi tahaks.  Palju ilusaid ideid!    Aga kuna ootasin väga, et näidata lõpuks, kuidas rubiinpunane talvekleit seljas välja näeb, siis nüüd on mul selleks suurepärane võimalus:)                  Nii armsad modellid, eks ole.    Ja teist sooja ja punast, Vilja Konovalovi kleiti tahaks kohe kuduma hakata, sest ... mul on seda värvi Raasiku lõng juhtumisi olemas, imeilus ja jõululik kleit.    Ja siis veel juba tuttavad kedrid, eks! Ülilahedate siniste kingadega:)!          Kedride juhend on kootud kedride kohta, kuid lõige sobib ka vanast villasest sallist lõigutatud pahkluusoojendajale:)  Need kedrid siin ääristas Ira oma overlokkmasinal, siin tema nimi ka! Kuid ka ilma ääristamata, lihtsalt üle  heegeldades, jäävad servad korrektsed. Ira käest sain ka tülliribad.    Veel toodi mulle Tallinnast soomlaste käsitööajakiri MODA, milles väga huvitav portreelugu Anna Verschikust, ajakirja Käsitöö kaasautorist.    MODAst rääkides, koon parajast (ikka juba väga pikka aega) üht kaunist disainer Sarah Hattoni romantilist kudumit ajakirja kevadnumbrist. Paljud kindlasti on tuttavad selle kudumiga ka  Rowani ajakirjast nr 45, helehall ja õhkõrn  Honeysuckle. Mina valisin terrakotavärvi lõnga, meenutab pisut Browni kuslapuu tooni:)  Aga .... lõng sai otsa enne varrukate juurde asumist ja abikaasa tõi palutud terrakotavärvi mohääri asemel kodust riiulilt hoopis paar tumepruuni ja paar beezi lõngatokki, noh juhtus;)